Naujasis Varpnas

Naujasis Varpnas () – miestas šiaurės vakarų Lenkijoje, Vakarų Pamario vaivadijoje, Policių apskrityje, 28 km nuo Policių ir apie 38 km nuo Ščecino.

Įsikūręs prie pat Ščecino įlankos. Netoliese telkšo Naujojo Varpno ežeras. Apie 1,6 km į šiaurės vakarus miestas ribojasi su Vokietijos miestu Altvarpu (Senuoju Varpnu), veikia kelto linija. Yra vaikų darželis, bažnyčia.  

 Istorija 
Varpnas pirmą kartą paminėtas 1184 m. Pomeranijos kunigaikščio Bogislavo I dokumente. Miesto teisės suteiktos 1295 m. Miestiečiai vertėsi žvejyba ir žuvų perdirbimu. Po Trisdešimties metų karo miestas atiteko Švedijai ir buvo paverstas tvirtove, o 1720 m. atiteko Prūsijai. XIX a. pabaigoje–XX a. pradžioje miestas tapo kurortu; 1905–1906 m. įrengtas geležinkelis su Ščecinu. Šiais laikais gyventojai verčiasi turizmu ir žuvų perdirbimu.

 Galerija 

 Šaltiniai 

 Nuorodos 
 Oficiali svetainė

Kategorija:Vakarų Pamario vaivadijos miestai